32 ટીમોમાં રશિયા સૌથી નીચી રેન્કવાળી ટીમ છે. 2008ની સાલથી એ કોઈ પણ ટુર્નામેન્ટના ગ્રુપ સ્ટેજથી આગળ નીકળી શકી નહોતી. રશિયાનો મુખ્ય ખેલાડી છે ઈગોર અકીનફીવ. એ ગોલકીપર છે અને ટીમનો કેપ્ટન પણ છે. સાઉદી અરેબિયા આ પાંચમી વાર વર્લ્ડ કપમાં રમશે. જોકે 2006 પછી આ પહેલી જ વાર રમશે. આ ટીમ અત્યાર સુધીમાં માત્ર એક જ વાર (1994માં) એક મેચ જીતી શકી છે. 14 જૂને દુનિયાભરના મુસ્લિમો રમઝાન માસના સમાપન સાથે ઈદ તહેવાર ઉજવશે. એ દિવસે સાઉદી અરેબિયા યજમાન રશિયા સામે સ્પર્ધાની પ્રારંભિક મેચ રમશે.